open-index/open-wikipedia-markdown huggingface dataset:
Eduard Oskar

**Eduard Oskar** VR II/3 (12. august (vkj)/ 24. august 1891 Siimusti küla, Kurista vald, Põltsamaa  kihelkond, Viljandimaa – 9. oktoober 1964 Põltsamaa, Jõgeva rajoon) oli Eesti sõjaväelane (nooremallohvitser, alates 1939 nooremseersant) ja põllumees.

Osales Esimeses maailmasõjas 13. tragunipolgus.

Vabadussõjas osales 24. detsembrist 1918 mobiliseerituna. Alates 1. jaanuarist 1919 oli reamees Kuperjanovi  partisanide salga (hilisem Kuperjanovi Partisanide Pataljon) 4. roodus. Ülendati märtsis 1919 kapraliks, oli aprillist 4. roodus jaoülem.

Sai 13. aprillil 1919 lahingus haavata. Mai keskel määrati 5. roodu. Ülendati oktoobris 1919 nooremallohvitseriks ning nimetati 5. roodus rühmaülemaks. Võttis osa lahingutest punaväe ja landesveeri vastu Lõuna-Eestis ja Põhja-Lätis. Demobiliseeriti aprillis 1920.

Ehitas Puurmanni vallas saadud talumaale hooned. Müüs siis aga talu ära ja asus elama Põltsamaale, kuhu ostis krundi ja ehitas maja. Töötas Põltsamaal voorimehena. Pärast Teist maailmasõda tegeles aiandusega ning elatas end aiasaaduste müügist.

Oli VRVÜ Viljandi osakonna liige.

## Tunnustus
*15. september 1920 – Vabaduse Risti II liigi 3. järk, lisaks tasuta maa normaaltalu suuruses, 12 000 marka ning Eesti Vabadussõja mälestusmärk haavatulindiga
*1928 Läti iseseisvuse 10. aastapäeva mälestusmedal

## Viited

## Kirjandus
*Jaak Pihlak. "Põltsamaa kihelkond ja Vabaduse Risti vennad". Viljandi Muuseumi aastaraamat 2006. Viljandi 2007. Lk 171–172

## Välislingid
*Haud Põltsamaa uuel kalmistul
Kaukaasia lumeroos

]**Kaukaasia lumeroos** (*Helleborus orientalis*) on lumeroosi perekonda tulikalaadsete seltsi tulikaliste (*[[Tulikalised|Ranunculaceae]]*) sugukonda kuuluv taimeliik. Ta on tuntud ka kui paastu roos, jõuluroos.

## Kirjeldus

Kaukaasia lumeroos on ehituselt kompaktne, tugevate varte ja tiheda lehestikuga. Taim on talihaljas-s.t haljas aasta ringi. Lehed on sõrmjad, sakilise serva ja terava tipuga ning kinnituvad 7-9 kaupa. Taim kasvab puhmana, mille kõrgus on keskmiselt 30-45 cm ja laius umbes 45 cm. Kaukaasia lumeroosi õied on väga õrnad, rohekaskollased või kollakasvalged, kollase südamiku ja tolmukatega. Kaukaasia lumeroosist on aretatud väga laia värvigammaga sorte, õite värvus võib olla roheline, valge, kollane, roosa, purpurne või kirju. Nad on head lõikelilled ja võivad vaasis püsida mitu nädalat. Taimed on mürgised inimesele, lindudele ja loomadele. Mürgised on kõik taime osad.

## Levila ja kasvukoht

Kaukaasia lumeroos pärineb Kreekast ja Türgist. Kaukaasia lumeroos õitseb hilistalvel ja kevadel, ta on üks varaseim kevadine õitseja. Kui talv on soe võib ta õitseda juba ka märtsis, kusjuures ei pruugi taime esimesel aastal õisi üldse tekkida või siis on õisi esialgu vähe. Kasvukohaks eelistab poolvarjulist või varjulist kohta ning viljaka huumusrikka ja parasniiske pinnasega mulda. Päikeselisel kasvukohal võib kasvada ainult siis, kui pinnas on piisavalt niiske, kuid ta ei talu pikaajalist liigniiskust. Taime varajane õitsemine tuleb kasuks ka talveunest vast ärganud mesilastele. Külma talve korral on soovitatav taimi katta, puistades neile puulehti, mis hiljem kõdunevad orgaanilise väetisena mulda.

## Allikad

__SISUKORDEES__
Sauga sild

**Sauga sild** on sild Pärnus Lennuvälja teel üle Sauga jõe. 

Sauga sild rajati 2012. aastal seoses Pärnu läänepoolse ümbersõidu ehitusega. Sild on 70 meetri pikkune, sellel on kaks sõidurida autodele ning nelja meetri laiue kergliiklustee. Silla ehitas konsortsium, kuhu kuulusid Lemminkäinen Eesti AS, AS TREF ja AS Teede REV-2.

## Galerii

Vana-Sauga sild, Pärnu.jpg|Sauga sild, vaade Vana-Saugast. 16. veebruar 2023


## Vaata ka
*Pärnu sillad

## Viited
Gailbergi sadul

**Gailbergi sadul** (saksa: *Gailbergsattel*) (981 m) on kõrge mäekuru Austria Alpides Kärnteni liidumaal.

See ühendab Oberdrauburgi põhjas Kötschach-Mautheniga lõunas. See viib Dolomiitidele lõunas.
Reiu raudteesild

**Reiu raudteesild** on endine kitsarööpmelise raudtee sild Pärnus üle Reiu jõe. Tänapäeval kulgeb üle silla terviserada.

Reiu raudteesild rajati 1927. aastal seoses Lelle–Papiniidu raudteelõigu ehitusega. Esialgne sild hävis 1944. aastal.

Sild renoveeriti 2010. aastal ja avati vaid kergliiklejatele. See oli esimene etapp Reiu-Paikuse tervisekeskuse rajamisel.

## Vaata ka

* Pärnu sillad

## Viited
Egiptuse kuningriik

**Egiptuse kuningriik** (araabia keeles المملكة المصرية) oli 1922. aastal Ühendkuningriigi poolt ühepoolselt iseseisvaks kuulutatud Egiptuse riik, mille valitsemist jätkas Muhammad Ali dünastia. 1936. aasta Inglise-Egiptuse lepinguni oli kuningriik ainult nominaalselt sõltumatu, kuna inglased säilitasid kontrolli välissuhete, sidepidamise, sõjaväe ja Inglise-Egiptuse Sudaani üle. Fārūq I valitsemise ajal aastatel 1936–1952 jätkasid britid sõjalise kohaloleku ja poliitiliste nõustajate säilitamist vähendatud tasemel.

Fārūq I loobus peagi troonist oma väikelapse Fu'ād II nimel. Siiski kaotati 1953. aastal ametlikult monarhia ja loodi Egiptuse Vabariik. Sudaani õiguslik staatus lahenes alles 1954. aastal, kui Egiptus ja Britannia leppisid kokku, et 1956. aastal tuleks sellele iseseisvus anda.

## Vaata ka
*Egiptuse sultanaat
Bekir Pakdemirli

**Bekir Pakdemirli** (sündinud 10. novembril 1973 İzmiris) on Türgi poliitik ja ettevõtja, ta on Õigluse ja Arengu Partei liige. Ta oli 10. juulist 2018 kuni 4. märtsini 2022 Türgi põllumajandus- ja metsandusminister.

Ta õppis Bilkenti Ülikoolis (asub Ankaras) ärijuhtimist, kust sai bakalaureusekraadi. Seejärel õppis ta Başkenti Ülikoolis (asub samuti Ankaras) ja sai ärijuhtimise alal magistrikraadi. Hiljem kaitses ta doktoriväitekirja Celal Bayari Ülikoolis (asub Manisas Manisa provintsis).

Bekir Pakdemirli on töötanud ettevõtjana toiduainete, põllumajanduse, loomakasvatuse, tehnoloogia ja autotööstuse valdkonnas. Ta on asutanud mitu ettevõtet ja neid ise juhtinud. Olnud ka suurettevõtte ja riikliku toiduettevõtte peadirektor. Pärast rahvusvahelise toiduettevõtte kõrgema juhtkonna ametit töötas ta samas ettevõttes ka konsultandina. Ta oli mobiilsidevõrguoperaatori Turkcell, sooduskaupluste keti BİM ja panga Albaraka Türk juhatuse liige.

10. juulist 2018 on ta Türgi põllumajandus- ja metsandusminister.

## Isiklikku
Ta on abielus ja tal on kolm last. Tal on merekapteni, õhusõiduki piloodi ja harrastusraadiooperaatori tegevusluba.
Goderdzi Ahaladze

**Goderdzi Ahaladze** (sündinud 25. juulil 1963) on endine Nõukogude Liidu sõjaväelane ja endine Eesti Vabariigi Ülemnõukogu liige.

Esimestel vabadel Eesti NSV Ülemnõukogu valimistel 1990. aastal oli Nõukogude armee esindajatele reserveeritud neli saadikukohta (valimisringkonnad nr 45–48). Ta valiti Eesti NSV Ülemnõukogu kaheteistkümnenda koosseisu valimistel 46. (NSV Liidu relvajõudude) valimisringkonnast. 

Aastatel 1990–1992 oli ta Eesti Vabariigi Ülemnõukogu liige ja kuulus ülemnõukogu väliskomisjoni. 11. märtsist 1992 lõpetati tema (ning ka Zijautdin Abdurahmanovi, Sergei Volkovi ja Jevgeni Kotšegarovi) kui võõrriigi sõjaväelase saadikuvolitused.

## Viited

## Kirjandus
* "Kes on kes Eesti poliitikas", Eesti Entsüklopeediakirjastus 1992
## Välislingid
*Hannes Rumm, Vähetuntud kangelane vanemleitnant Ahaladze: „Suutsin anda oma väikese panuse, et Toompeal verd ei valataks“, ekspress.delfi.ee, 12.05.2021
Växjö Lakers

**Växjö Lakers Hockey Club** on Rootsi jäähokiklubi, mis tegutseb Växjös.

Klubi on asutatud 1997. aastal. Rootsi jäähoki kõrgliigas Svenska Hockeyligan (SHL) mängib see alates hooajast 2011–12.

Aastatel 2015, 2018, 2021 ja 2023 on klubi tulnud Rootsi meistriks. 2015. aastal alistati Rootsi meistrivõistlustel finaalis Skellefteå mängudega 4:2, 2018. aastal taas Skellefteåd mängudega 4:0 ja 2021. aastal Rögle mängudega 4:1. Hooajal 2017–18 jõudis Lakers Jäähoki Meistrite Liiga finaali, kus kaotati Soome klubile JYP tulemusega 0:2.

Kodumänge peab klubi Vida Arenal, mis mahutab 5750 pealtvaatajat.

Klubi peatreener on Sam Hallam

## Praegune meeskond
*Seisuga hooaeg 2022/23*
***Väravavahid**: Emil Larmi, Adam Åhman
***Kaitsjad**: Keegan Lowe, Hardy Håman Aktell, Ludvig Claesson, Amil Krupic, Brian Cooper, Lukas Bengtsson, Miika Koivisto, Joel Persson
***Ründajad**: Victor Stjernborg, Kalle Kossila, Dan Sexton, Tobias Rieder, Joel Kellman, Martin Lundberg, Hugo Gustafsson, Glenn Gustafsson, Ludvig Nilsson, Erik Josefsson (*[[kapten (jäähoki)|kapten]]*), Manuel Ågren, Joachim Blichfeld, Robert Rosén, Jayden Halbgewachs

## Saavutused
*Svenska Hockeyligan:
** **Võitja** (4): 2015, 2018, 2021, 2023

## Välislinglid
* Ametlik koduleht
Puishortensia

**Puishortensia** ehk sile hortensia (*Hydrangea arborescens*) on õistaim, mis kuulub Hortensiate perekonda. 
Tegemist on uhkete õisikute ja kiirekasvulise heitlehise põõsaga, mis on pärit Ameerika Ühendriikide idaosast. Ameerikas kutsutakse teda ka seitsmekoorseks (ingl. k. *seven barks*) eri värvi koorekihtide tõttu, mis eralduvad üksteisest hästi. 
Puishortensiad on keskmise suurusega: põõsa kõrgus ja laius on 80–150 cm. 

## Omadused
Taim moodustab tiheda ja ümara põõsa. Õisik on kumer. Kaunid valged poolkerakujulised lõhnatud õiekobarad (20–30 cm) kaunistavad põõsast juulist septembrini. Lehed on helerohelised, suured (8–18 cm pikad), südamekujulised ja asetsevad vastakuti.
 
Alumine lehepind on paljas või silmatorkamatu peene karvaga.
Koorel on omapärane omadus kooruda mitmes järjestikuses õhukeses ja erinevat värvi kihis.  Puishortensia püstised, jämedad helepruunid võrsed muutuvad vanemas eas halliks. 
 
## Levila ja elupaik
Puishortensia ehk sile hortensia avastati 1900. aastal Põhja-Ameerika idaosast Ohiost. 

Sile hortensia on laialt levinud kogu Ameerika Ühendriikide idaosas: New Yorgi lõunaosast Floridasse, Oklahoma idaosast kuni Kagu-Kansasesse. Seda taime leidub peamiselt niiskes pinnases lehtpuumetsade võra all ja see on sageli levinud metsamaa tee äärtes ja ojade kallastel. 

## Kasvatamine
Puishortensiat, mis on ameerika ühendriikides kui metsik taim, kasutatakse Eestis ja mujal maailmas üha enam aedade ja haljasalade kujundamisel. Taim on väga efektne nii üksikpõõsana kui ka põõsagruppidena, hekina. 
Soovitatav on jätta taimele ruumi oma täissuurusesse kasvamiseks. 

Puishortensia kasvukohaks sobib kõige paremini poolvari. Kui istutusala on otsese päikese käes, peab mullakiht olema piisavalt paks. Põuaperioodil tuleb taime rohkesti kasta. Puishortensia kasvab kõige paremini happelise reaktsiooniga, niiskes ja toitainerikkas ning koheva mullakihiga kasvupinnases. 

Puishortensiat lõigatakse tagasi varakevadel, enne uute lehtede puhkemist. Alles tasuks jätta 1-2 pungarida, et taim hakkaks varem õitsema. Tagasilõikamisel võib ka lumehangest väljaulatuvad külmunud oksad eemaldada. Puishortensia talub hästi tagasilõikamist, sest moodustab palju külg- ja juurevõrseid.  

## Kasutus
‘Annabelle' on selle liigi tuntuim sort, see on üks kõige külmakindlatest hortensiatest. Suurbritannias on see pälvinud Kuningliku Aiandusseltsi aiateenete auhinna.  
Puishortensia juurt kasutasid ka põlisameeriklased neeru- ja põiekivide raviks.   Kuigi vanarahvas kasutas puishortensiaid ravitsemise eesmärgil, on praeguseks leitud, et taim on inimestele ja loomadele kergelt mürgine. 

## Viited
Publicis

**Publicis Groupe** on Prantsuse kommunikatsioonigrupp, mille asutas 1926. aastal Marcel Bleustein-Blanchet ja kelle peamine aktsionär on tema tütar Élisabeth Badinter. Arthur Sadouni halduses on see käibe järgi üks kolmest peamisest suhtlusgrupist maailmas, mis tegutseb sajal maal viiel mandril ja annab tööd umbes 80 000 töötajale.

## Viited

## Välislingid
* Ettevõtte koduleht
Benátky nad Jizerou

**Benátky nad Jizerou** (saksa keeles *Benatek*) on linn Tšehhis Kesk-Tšehhi maakonnas Mladá Boleslavi ringkonnas. Benátky nad Jizerou asub Jizera jõe ääres, Mladá Boleslavist umbes 15 km lõunaedelas ja Praha kesklinnast ligikaudu 37 km kirdes.

Vanim kirjalik ülestähendus Benátky nad Jizerou kohta pärineb 1052. aastast, mil mainiti Obodři küla, mis on tänapäeval osa linnast. Dražice loss ehitati Benátkyst põhja poole enne 1264. aastat. Lossi varemed on tänini säilinud Jizera jõe kohal asuval kivisel nõlval. Millalgi enne 1346. aastat anti luba lähedusse Nové Benátky linna rajamiseks. 1349. aastal ehitati klooster koos Neitsi Maarja Sündimise kirikuga. Hussiitide sõdade ajal hävinud kloostri asemele rajati 16. sajandil renessanss-stiilis Benátky loss. 1599–1601 elas ja töötas lossis taani astronoom Tycho Brahe. Saksa okupatsiooni ajal 1944. aastal ühendati Nový Benátky ja Starý Benátky ning Obodra, moodustades tänapäevase Benátky nad Jizerou linna, millega hiljem liideti Kbeli ja Dražice küla.

Benátky nad Jizerou vanalinn on alates 1990. aastast ajalooline linnakaitseala.

Benátky nad Jizerous on sündinud tšehhi viiuldaja, dirigent ja helilooja Georg Anton Benda (1722–1795).

## Viited
Christian Folin

**Carl Christian Folin** (sündinud 9. veebruaril 1991 Kungsbackas) on Rootsi jäähokimängija, kes mängib kaitsjana Rootsi kõrgliiga klubis Frölunda.

Ta alustas jäähoki mängimist Rootsis Frölunda noortevõistkondades. 2010. aastal siirdus Põhja-Ameerikasse, mängides esmalt United States Hockey League'is ja seejärel North American Hockey League'is. Aastatel 2012–2014 mängis ta kaks hooaega Lowelli Massachusettsi Ülikooli jäähokimeeskonnas.

2014. aasta aprillis sõlmis ta kaheaastase lepingu NHL-i klubiga Minnesota Wild. NHL-is debüteeris ta sama aasta 10. aprillil mängus St. Louis Bluesi vastu. Hooajal 2017–18 mängis ta NHL-is Los Angeles Kingsi ridades. 2018. aasta juulis sõlmis ta üheaastase lepingu Philadelphia Flyersiga. 2019. aasta veebruaris siirdus ta Montreal Canadiensi.

2020. aasta detsembris naasis ta Rootsi, sõlmides lepingu Växjö Lakersiga. 2021. aastal tuli ta klubiga Rootsi meistriks. 2021. aasta mais liitus ta Frölundaga.

## Viited

## Välislingid

* Christian Folin NHL.com lehel
* Christian Folin hockeydb.com lehel
Prospect Park

**Prospect Park** on Brooklyni linnapark New Yorgis. See asub Park Slope'i, Prospect Heightsi, Prospect Lefferts Gardensi, Flatbushi ja Windsor Terrace'i naabruskonna vahel. Selle kõrvale jäävad Grand Army Plaza, Brooklyni muuseum ja Brooklyni botaanikaaed. 

213 hektari suurune park on Marine Parki järel linnaosa suuruselt teine ​​avalik park.

## Vaata ka
*Parade Ground

## Välislingid
Grand Army Plaza (Brooklyn)

**Grand Army Plaza** on väljak New Yorgis Brooklynis Prospect Parki haljasala põhjanurgal Plaza Street Westi ja Plaza Street Easti tänava vahel.

## Välislingid
Bystřice nad Pernštejnem

**Bystřice nad Pernštejnem** (saksa keeles *Bistritz ob Pernstein*) on linn Tšehhis Vysočina maakonnas Žďár nad Sázavou ringkonnas. Bystřice nad Pernštejnem asub Žďár nad Sázavoust umbes 23 km idas, Brnost 44 km põhjaloodes ja Jihlavast ligikaudu 51 km idakirdes.

Bystřice nad Pernštejnem paikneb merepinnast 535 meetri kõrgusel.

Asulat, mis kandis tol ajal nime Bystřice, on esmamainitud 1298. aastal. Linnaõigused omandas Bystřice 1580. aastal. 1881. aastal sai linn nimeks **Bystřice nad Pernštýnem**. Alates 1925. aastast on linna nimi Bystřice nad Pernštejnem.

Bystřice nad Pernštejnemis on sündinud juudi rahvusest Tšehhi arhitekt Otto Eisler (1893– 1968).

## Viited
Emma Gaggiotti Richards

**Emma Gaggiotti Richards** (1825–1912) oli Itaalia maalikunstnik, kes tegutses ühtlasi ka Inglismaal. Ta valmistas viis maali kuninganna Victoria ja prints Albertile.

## Elu
Ta oli Camillo ja Angelina Gaggiotti tütar. Sündinud 1825. aastal Roomas, kasvas ta üles Anconas. Teda õpetas maalima Nicola Consorti. Tema isa Camillo Gaggiotti oli sõjaminister. 

15. veebruaril 1849 abiellus ta ajakirjanik Alfred Bate Richardsiga.

1850. aastal kinkis prints Albert kolm maali: "Usk", "Lootus" ja "Heategevus" oma naisele kuninganna Victoriale. Arvatakse, et kuninganna nägi kunstniku autoportreed 1851. aastal Kuninglikus Akadeemias näitusel ja tellis teise autoportree, mille ta kinkis 1853. aastal jõuludeks prints Albertile. Järgmisel aastal naasis Richards Itaaliasse, kus ta jätkas maalimist. Üks tema töödest oli Alexander von Humboldti portree. 

Aastatel 1865–1904 elas kunstnik Firenzes.

Richards kolis 1904. aastal Velletri ja suri seal 1912. aastal.

## Pärand
Inglise kuninglikus kunstikogus on viis tema maali ja kolm neist, "Usk", "Lootus" ja "Heategevus", on välja pandud Osborne'i majas. Teine tema maal on välja pandud Londonis riiklikus portreegaleriis.

## Galerii

Emma Gaggiotti Richards (1825-1912) - Charity - RCIN 403576 - Royal Collection.jpg|"Heategevus"
Emma Gaggiotti Richards Faith c 1848.jpg|"Usk"
Emma Gaggiotti Richards Hope c 1850.jpg|"Lootus"
Summer 1842 49 emma gaggiotti richards.jpg|"Suvi"
L'automne 1842 49 emma gaggiotti richards.jpg|"Sügis"


## Viited
Unibail-Rodamco-Westfield

**Unibail-Rodamco-Westfield** on maailma juhtiv börsil noteeritud ärikinnisvarakontsern, mis tegutseb 13 riigis ja mille varade portfell on 31. detsembri 2020 seisuga 56,3 miljardit eurot. Grupp loodi 1968. aastal ja sellel on 2021. aastal 3100 töötajat. Ta on spetsialiseerunud Euroopa ja Ameerika Ühendriikide suuremates linnades, suurtes büroohoonetes ning Pariisi piirkonna konverentsi- ja messikeskustes asuvate suurte kaubanduskeskuste haldamine, reklaamimine ja investeerimine.

Grupil on 2020. aastal 87 kaubanduskeskust.

## Välislingid
* Ettevõtte koduleht
August Sipsakas

**August Sipsakas** (20. märts 1903 Narva – 3. juunil 1975 Tallinn) oli pedagoog ja professor. 

## Haridus
Õppis Narva kirikukoolis 1913–1916, Eesti Töölisfakulteedis Petrogradis 1919–1921,  Eesti Pedagoogilises Instituudis Petrogradis 1921–1924; Leningradi Punase Professuuri Instituudi aspirant 1934–1937; õppis militaarkursustel Leningradis 1940.
## Täiendusõpe
NLKP KK Ühiskonnateaduste Akadeemias 1948–1949. 

## Teaduskraad ja kutse
Dotsent 1925; professor 1945. 

## Teenistus
Töötas Kreenholmi Manufaktuuris 1916–1917; õppejõud Nõukogude Parteikoolis ja mitmes tehnilises õppeasutuses Leningradis, dotsent Industriaalinstituudis  1925–1940; ajalehe "Kommunist" toimetaja.
TTÜs 1940–1941, 1944–1953:  marksismi-leninismi aluste kateedri juhataja 1940/41, 1945; poliitilise ökonoomia kateedri juhataja ja professor 1946–1953; majandusteaduskonna dekaan 1945–1953. 

## Organisatoorne ja -administratiivne tegevus
EK(b)P KK otsusega 20.09.1940 määrati ajalehe Kommunist toimetuskolleegiumi liikmeks, 08.05.1941 otsusega kinnitati EK(b)P KK agitatsiooni-propagandasekretäriks. EK(b)P KK büroo otsusega 19.06.1941 kinnitati A. Sipsakas poliitilise ja teoreetilise ajakirja “Bolševik” vastutava toimetaja kohale, vabastades selle kohalt Neeme Ruusi. EK(b)P KK büroo otsusega 10.07.1942 vabastati A. Sipsakas EK(b)P KK propagandasekretäri kohalt. Sipsakas ei olnud EK(b)P KK liige ja ta koopteeriti
EK(b)P KK propagandasekretäriks aprillis 1941. aastal. Tema koopteerimine ei olnud kinnitatud EK(b)P KK pleenumil, kuna sõja puhkemise pärast seda ei toimunud - Faktiliselt Sipsakas juba alates augusti lõpust 1941. aastast ei teotsenud EK(b)P KK sekretärina.

Teise maailmasõja-aastail oli 7. Eesti Laskurdiviisi sõjakomissar, ohvitseride täiendusõppustel ja diplomaatilistel täienduskursustel. EK(b)P KK otsusega 16.09.1946 kinnitati TPI poliitilise ökonoomia kateedri juhatajaks ja EK(b)KK otsusega 10.09.53 vallandati kateedrijuhataja ametikohalt, heideti parteist välja (ebaparteiline suhtumine kriitikasse ja oma vigade mittetunnistamine, alkoholilembus). A-ni 1970 oli ühingu Teadus aktiivne lektor ettevõtetes ja kolhoosides.

## Tunnustus
*Personaalpensionär 1959. 

## Viited
Malika Kalontarova

**Malika Kalontarova** (tadžiki keeles Малика (Мазол) Қаландарова, *Malika (Mazol) Qalandarova*; sündinud 2. septembril 1950 Dušanbes) on Tadžikistani näitleja ja tantsija, kes alates 1993. aastast elab ja töötab New Yorgis (Ameerika Ühendriigid). Tema tütar Samira (endine Artur) on transseksuaalne naine.

## Tunnustus
*1972 – Tadžiki NSV teeneline kunstnik
*1976 – Tadžiki NSV rahvakunstnik
* 1984 – NSV Liidu rahvakunstnik
* 1984 – Tadžiki NSV riiklik preemia

## Välislingid
* 
* Malika Kalantarova Horezm Lyazgi Dance
Shuhrat Saʼdiyev

**Shuhrat Saʼdiyev** (sündinud 25. mail 1970) on Usbekistani maadleja. Ta võitis 1999. aastal Aasia meistrivõistlustel Kreeka-Rooma maadluses kuldmedali.

## Välislingid
* Sadiev, Shuhrat saidil  Fila.com
Sadijev

**Sadijev** (Садиев) on perekonnanimi.

## Nime kandjaid
*Samariddin Saʼdijev, Tadžikistani näitleja
*Shuhrat Saʼdiyev, Usbekistani maadleja
*Šührat Sa’dijev, Tadžikistani ajaloolane
Digestaat

**Digestaat** on orgaanilise aine kääritusjääk, mis tekib anaeroobse käärimise käigus biogaasi kõrvalsaadusena. Kääritatav lähteaine on enamasti sõnnik, söödajäägid, rasvad ja õlid, tööstuslikud orgaanilised jäägid ja reoveesete. Digestaat tekib nii käärimise teises etapis ehk atsidogeneesis kui ka viimases etapis ehk metanogeneesis. Digestaadi omadused on etapiti erinevad.

## Atsidogeneesis toodetud digestaat

Atsidogeneesis toodetud digestaat on stabiilne orgaaniline materjal, mis koosneb enamasti ligniinist ja tselluloosist. Materjal sarnaneb koduse kompostiga ning seda saab kasutada väetisena või madala kvaliteediga ehitusmaterjalide, näiteks kiudplaadi tootmiseks.

## Metanogeneesis toodetud digestaat

Metanogeneesis toodetud digestaat on olekult mudasarnane materjal. See on toitaineterikas ning sisaldab suures koguses lämmastikku ja fosfaati.

## Kasutus

Digestaati kasutatakse väetisena mulla füüsikaliste omaduste parandamiseks. Atsidogeneesis toodetud digestaat parandab mulla veepidavust ning viib mulda orgaanilist ainet. 

Metanogeneesis toodetud digestaat viib mulda taime kasvuks vajalikud toitained. Samuti pakub see kaitset erosiooni eest. 

Digestaadi kasutamine pärsib taimehaigusi ning suurendab mulla bioaktiivsust. 

## Digestaadi kasutamist kitsendavad piirangud

Anaeroobse lagundamise teel toodetud digestaadi kvaliteeti saab hinnata kolme kriteeriumi järgi: keemilised, bioloogilised ja füüsikalised omadused. Keemilist kvaliteeti tuleb arvestada raskmetallide ja muude anorgaaniliste saasteainete, püsivate orgaaniliste ühendite ning makroelementide nagu lämmastik, fosfor ja kaalium sisalduse osas. Sõltuvalt allikast võivad biojäätmed sisaldada patogeene, mis võivad põhjustada inimeste, loomade või taimede haiguste levikut, kui neid ei hallata nõuetekohaselt.

Füüsikalised standardid on enamasti välimus ja lõhn, mis inimesele kahju ei tekita, kuid võivad jätta avalikkusele halva mulje.

## Viited
Toolse tee

**Toolse tee** on tänav Kunda linnas, see paikneb linna loodeosas.

Tänav on 1192 meetrit pikk, tänava-ala laius alguses ligi 21 meetrit ja lõpuosas ligikaudu 11 meetrit.

Toolse tee tänav saab alguse lõuna poolt Koidu tänava ristmikult ning suundub loode poole, ristudes Lepiku tee ja Eha tänavaga. Keskosas, jõudes klindiastangu äärde, pöördub lääne suunas piki klinti ning lõpeb umbtänavana Kunda metskonna kinnistu piiril. Enne lõppu teeb Toolse tee poolkaare ümber ühepereelamute piirkonna.

Tänava alguses ja keskosas on tänava ääres pereelamud ja haljasalad. Lõpuosa kulgeb mööda Kronkskalda pangaastangut, kust avaneb vaade Soome lahele. Seal paiknevad ringtee ääres pereelamud. Kõnniteed puuduvad, paigaldatud on tänavavalgustus.

Aadressil Toolse tee 15, astangu serval, tegutses varem Nõukogude Liidu okupatsioonivägede piirivalvekordon. Praegu asuvad seal Politsei- ja Piirivalveameti Ida prefektuuri Rakvere politseijaoskonna patrullitalituse merepääste- ja patrulligrupi, samuti piirkonnapolitseiniku ametiruumid.
   
## Viited

## Välislingid
*Vaade Toolse tee 15 kohalt lääne suunas
Poděbrady

**Poděbrady** (saksa keeles *Podiebrad*) on linn Tšehhis Kesk-Tšehhi maakonnas Nymburki ringkonnas. Poděbrady asub Elbe (Laba) jõe ääres, Nymburkist natuke rohkem kui 7 km kagus ja Praha kesklinnast ligikaudu 50 km idas.

Poděbradyt on esmamainitud 1223. aastal, linnaõigused sai 1472. aastal.

1905. aastal avastati Poděbradys mineraalveeallikad. Esimene kuurorthooaeg oli linnas 1908. aastal. Esimese maailmasõja järel muutus linn kiiresti kuurortlinnaks. Alates 1926. aastast on spaad olnud spetsialiseerunud südame- ja veresoonkonnahaiguste ravile.

Poděbrady kesklinn on alates 10. septembrist 1992 ajalooline linnakaitseala.

## Viited
Kyllike Sillaste-Elling

**Kyllike Sillaste-Elling** (sündinud 5. novembril 1971 Torontos Kanadas) on Eesti diplomaat.

2024. aastast on ta Eesti suursaadik Euroopa Liidu juures.

## Elulugu

#### Haridus
*Keskharidus, Toronto Eesti Keskkool ja Gümnaasium, Toronto, Kanada, 1989
*BA, ajalugu, McGilli Ülikool, Montréal, Kanada, 1993
*MSc, politoloogia, London School of Economics and Political Science, London, Suurbritannia, 1995

#### Diplomaatiline karjäär
* 1996 Atašee Euroopa Liidu rühm, poliitikaosakond, välisministeerium
* 1996–1997 Euroopa Liidu büroo direktor, poliitikaosakond, välisministeerium
* 1997–1998 Euroopa Liidu osakonna peadirektor, välisministeerium
* 1998–1999 Poliitika planeerimise osakonna peadirektor, välisministeerium
* 1999–2002 Londoni suursaatkonna 1. sekretär (poliitikaküsimused)
* 2002–2003 Ministri kantselei peadirektor, välisministeerium
* 2003–2009 Peaministri välisnõunik, riigikantselei
* 2009–2012 Washingtoni suursaatkonna asejuht
* 2013–2017 Poliitikaküsimuste asekantsler, välisministeerium
* 2017–2021 Eesti suursaadik NATO juures
* 2021–2022 Eesti välisministeeriumi NATO ja Atlandi-üleste suhete osakonna direktor
* 2022–2024 Välisministeeriumi poliitikaküsimuste asekantsler.
* Alates 2024 suvest Eesti suursaadik Euroopa Liidu juures.

## Tunnustus
* 2004 Valgetähe IV klassi teenetemärk
* 2016 Valgetähe III klassi teenetemärk

## Viited
Coglians

**Cogliansi mägi** (itaalia: *Monte Coglians*; friuli: *Coliàns*; saksa: *Hohe Warte*) on kõrgeim mägi Karni Alpides Itaalia (Udine provints) ja Austria (Kärnten) vahelisel piiril, Monte Croce Carnico kurust (Plöckeni kuru) läänes. Kõrgusega 2780 m on see kõrgeim tipp Itaalia Friuli-Venezia Giulia piirkonnas ning Karni ja Gailtali Alpides.

Cogliansi iseloomustab karst.
Plöckeni kuru

**Plöckeni kuru** (saksa: *Plöckenpass*, itaalia: *Passo di Monte Croce Carnico*) on kõrge mäekuru Karni Alpides Austria Kärnteni liidumaa ja Itaalia Friuli-Venezia Giulia piirkonna vahelisel piiril. See ühendab Kötschach-Mautheni turulinna Kärnteni Gaili orus Paluzza vallaga Friuli Carnia piirkonnas.

Mõni kilomeeter läänes piki harja on Hohe Warte mägi (2780 m), Karni ja Gailtali Alpide kõrgeim tipp. Enne ülemisse Gaili orgu jõudmist ületab kurutee põhjas ka madalama Gailbergi sadula (981 m).

## Ajalugu

Itaaliakeelne nimi tuleneb ladina keelest *Monte Crucis* ("ristimägi"), mis tähistas kuru keskajal. Gaili jõe org oli asustusalaks olnud neoliitikumi ajastust saati ja arvatavasti oli ratsarada juba pronksiajal. Rooma väed kindral Tiberiuse juhtimisel ehitasid raja teeks ümber pärast Noricumi provintsi liidendamist 15. aastal eKr, et jõuda Itaaliast äsjavallutatud maadele Karni Alpidest põhjas.

Hästiehitatud tee oli kasutuses kogu keskajal Aquileia ja Salzburgi vahelise kaubatee osana, ka pärast seda, kui Veneetsia vabariik vallutas 1420. aastal Carnia piirkonna lõunas. Endise *[[mansio]]* Timaus (*Tischelwang*, tänapäeval Paluzza osa) kurust lõunas asustasid Kärnteni kaevurid, tänaseni on see saksakeelne enklaav Itaalia territooriumil.

1809. aasta Schönbrunni rahuga ületasid Napoleoni väed Plöckeni kuru, et hõivata Ülem-Kärnteni maad Villachi ümbruses, mis loovutati Prantsuse keisririigile osana Illüüria provintsidest. Esimeses maailmasõjas muutus kuru 1915.–1918. aasta Itaalia kampaania teatriks, kui Itaalia Alpini väed üritasid tungida põhjasuunas Kärntenisse, kuigi tulutult. Kuna mõlemad pooled keskendusid peagi kurnamissõjale, ehitati arvukalt punkreid ja tunneleid, mille jäänuseid on tänapäevalgi näha.
Rejštejn

**Rejštejn** (saksa keeles *Reichenstein*) on linn Tšehhis Plzeňi maakonnas Klatovy ringkonnas. Rejštejn asub Saksamaa piirist 13 km kaugusel Otava jõe ääres, Sušicest umbes 10 km lõunas ja Klatovyst ligikaudu 33 km lõunakagus.

Rejštejni on esmamainitud 1347. aastal. Põhiliseks tegevusalaks asulas oli kullakaevandamine. Linnaõigused sai Rejštejn 1584. aastal. 17. sajandil kullakaevandamine lõppes ja linnas hakkas arenema klaasitööstus. Rejštejnis toodeti ka klaaspärleid.

Rejštejn kaotas linnaõigused 1954. aastal.

23. oktoobril 2007 sai Rejštejn linnaõigused tagasi.

## Viited
Rosa Corder

**Rosa Frances Corder** (18. mai 1853 – 28. november 1893) oli Victoria ajastu kunstnik ja modell. Ta oli Charles Augustus Howelli armuke, kes olevat teda veennud looma Dante Gabriel Rossetti joonistuste võltsinguid.

## Kunstnikutee

Corder oli Londoni kaupmehe Micah Corderi ja Charlotte Hilli tütar. Ta õppis portreemaalijaks Felix Moschelese ja Frederick Sandysi käe all ning osales näitustel Kuninglikus Kunstiakadeemias ja Grosvenori galeriis. 

Tal oli stuudio Southampton Rowis ja teine Newmarketis, kus ta maalis võidusõiduhobuseid. Ta maalis nii loomi kui ka džokide portreesid, sealhulgas Frederick Archeri portree.

## Suhe Howelliga
Corderist sai Charles Augustus Howelli armuke 1873. aastal. Väidetavalt veenis Howell teda looma Dante Gabriel Rossetti stiilis joonistusi, mille Howell võiks originaalidena edasi müüa. Väidetavalt on Corder võltsinud ka Fuselise teoseid.

1883. aastal sündis Corderi ja Howelli tütar, kes ristiti Beatrice Ellen Howelliks.

## Viited
Brie Larson

**Brianne Sidonie Desaulniers** (ametialaselt tuntud kui **Brie Larson**; sündinud 1. oktoobril 1989 Sacramentos Californias) on USA näitleja ja filmitegija. Teda on tunnustatud parima naisnäitleja Oscari, Primetime Emmy auhinna ja Kuldgloobusega. Ajakiri Time nimetas ta 2019. aastal maailma saja mõjukaima inimese hulka.

Brie Larson sündis Californias Sacramentos. Kuueaastaselt sai temast noorim õpilane, kes lubati Ameerika Konservatooriumi teatri koolitusprogrammi. Varsti kolis ta Los Angelesse ja alustas näitlejakarjääri 1998. aastal komöödiasketšis "The Tonight Show with Jay Leno". Ta näitles 2001. aastal komöödias "Raising Dad" ja tegeles lühikest aega muusikukarjääriga, andes 2005. aastal välja albumi "Last Out of PE". Seejärel mängis Larson *kõrvalrolle* komöödiafilmides "Hoot" (2006), "Scott Pilgrim vs the World" (2010) ja "21 Jump Street" (2012) ning esines telesarjas "United States of Tara" (2009–2011).

Larsoni läbimurre kaasnes juhtiva rolliga draamas "Short Term 12" (2013) ning jätkus romantiliste filmi "The Spectacular Now" (2013) ja komöödiaga "Trainwreck" (2015). Larson võitis parima naisnäitleja Oscari 2015. aastal draama "Room" eest. 2017. aasta seiklusfilm "Kong: Skull Island" tähistas tema esimest suure eelarvega filmi, mille järel mängis ta 2019. aastal Captain Marvelit filmides "Kapten Marvel" ja "".

Larson on kirjutanud ja lavastanud kaks lühifilmi ning teinud oma režissööridebüüdi komöödiadraamaga *"Unicorn Store"* (2017). Virtuaalreaalsuse seriaali "The Messy Truth VR Experience" (2020) tootmise eest võitis ta Primetime Emmy auhinna. Soolise võrdõiguslikkuse aktivisti ja seksuaalrünnakute ohvrite eestkõnelejana on Larson häälekas sotsiaalsetes ja poliitilistes küsimustes.

## Viited

## Välislingid

* 
*
Franz Ferdinand Kluge

**Franz Ferdinand Kluge** (17. oktoober 1809 Paide – 12. aprill 1882 Tallinn) oli baltisaksa  raamatukaupmees ja kirjastaja. 

Franz Ferdinand Kluge rentis 1835 Tallinnas, Arnold Georg Eggersi  raamatukaupluse ning  1848. aastal ostsid F. Kluge ja tema naisevend Carl Ströhm (1812–1888), G. A. Eggersi raamatukaupluse. Äri sai nimeks Kluge & Ströhm.

F.F. Kluge tõi 1844 Tallinna Tartus omandatud kirjastuse ja andis välja peamiselt õpikuid ja Baltica't. Kluge kirjastus ja kauplus, Pikk tänav 9 (Kluge & Ströhm) tegutsesid 1940. aasta sügiseni.
## Viited

## Kirjandus
*Endel Aule, Kluge ja Ströhmi raamatukaupluse ajaloost. 1. Firma asutaja Georg Arnold Eggers,  Keel ja Kirjandus nr 1, 1970
*Endel Aule, Kluge ja Ströhmi raamatukaupluse ajaloost. 2. Firma laiendaja Franz Ferdinand Kluge, Keel ja Kirjandus nr 3, 1970
Fiat Chrysler Automobiles

**Fiat Chrysler Automobiles N.V.** (FCA) oli rahvusvaheline autotootja, mis kuulus maailma kümne suurima kontserni hulka. Ettevõte moodustati 2014. aastal, kui Itaalia kontsern Fiat S.p.A. omandas täieliku kontrolli USA tootja Chrysler Group LLC üle. FCA tegevus lõppes 2021. aasta jaanuaris, kui see liitus kontserniga Groupe PSA, moodustades uue ettevõtte nimega Stellantis.  

Juriidiliselt oli ettevõte registreeritud Madalmaades ja selle peakorter asus Londonis, kuid operatiivne juhtimine toimus jätkuvalt Torinos (Itaalia) ja Auburn Hillsis (USA).

## Ajalugu ja struktuur

FCA sündis pärast pikaajalist integratsiooniprotsessi, mis algas 2009. aastal, mil Fiat aitas Chrysleril vältida pankrotti pärast ülemaailmset majanduskriisi.

Kontserni tegevus jagunes kahe peamise haru vahel:
* **FCA Italy**: Endine Fiat Group Automobiles, mis haldas Euroopa kaubamärke nagu Fiat, Lancia, Alfa Romeo ja Abarth.
* **FCA US**: Endine Chrysler Group LLC, mis haldas Ameerika kaubamärke Chrysler, Dodge, Jeep ja Ram.

2016. aastal eraldati kontsernist luksusautomark Ferrari, et muuta see iseseisvaks börsiettevõtteks, kuigi kontrolli ettevõtte üle säilitas suures osas Agnellide perekond (kontserni suurimad aktsionärid läbi valdusfirma Exor).

## Kaubamärgid

FCA portfelli kuulusid järgmised tuntud kaubamärgid:
* Fiat ja Fiat Professional - sõiduautod ja kaubikud
* Alfa Romeo - sportlikud luksusautod
* Lancia - Itaalia turule keskendunud premium-mark
* Maserati - luksusautod
* Abarth - Fiati sportversioonid
* Jeep - maasturid
* Chrysler - sõiduautod
* Dodge - sportautod ja maasturid
* Ram Trucks - pikapid ja tarbesõidukid

## Ühinemine ja Stellantise sünd

2019. aasta oktoobris teatasid FCA ja Prantsuse kontsern Groupe PSA plaanist ühineda võrdsetel alustel (50/50 ühinemine). Tehingu eesmärk oli jagada elektriautodele ja autonoomsele juhtimisele üleminekuks vajalikke arenduskulusid.  

2020. aasta juulis teatati, et ühendettevõtte nimeks saab Stellantis, mis on tuletatud ladinakeelsest sõnast stello ("särama tähtedega"). Ühinemine jõustus ametlikult 16. jaanuaril 2021, muutes Stellantise sel hetkel maailma suuruselt neljandaks autotootjaks.

## Viited
Veolia

**Veolia** (endine *Veolia Environnement*, *Vivendi Environnement* ja varem *Compagnie Générale des Eaux*) on Prantsuse hargmaine ettevõte, maailma juhtiv kollektiivteenuste valdkonnas. Veolia turustab veeringluse haldamist, jäätmekäitlust ja taaskasutamist ning energiahaldusteenuseid kohalikest kogukondadest ja ettevõtetest koosnevatele klientidele.

See annab tööd enam kui 163 000 inimesele viiel kontinendil. Veolia 2015. aasta käive oli 24,965 miljardit eurot. Ettevõte on noteeritud Pariisi börsil ja oli New Yorgi börsil noteeritud kuni selle vabatahtliku väljaastumiseni 2014. aastal.

## Välislingid
* Ettevõtte koduleht
Krásné Údolí

**Krásné Údolí** (saksa keeles *Schönthal*) on linn Tšehhis Karlovy Vary maakonnas Karlovy Vary ringkonnas. Krásné Údolí asub Karlovy Varyst ligikaudu 18,5 km lõunas.

Krásné Údolí paikneb merepinnast 638 meetri kõrgusel.

Krásné Údolít on esmamainitud 1488. aastal.

29. veebruaril 2012 sai Krásné Údolí vahepeal kaotatud linnaõigused tagasi.

## Viited
Pavol Skalický

**Pavol Skalický** (sündinud 9. oktoobril 1995 Gelnicas) on Slovakkia jäähokimängija, kes mängib ründajana Tšehhi kõrgliigaklubis BK Mladá Boleslav.

Slovakkia kõrgliigas debüteeris ta hooajal 2013–14 ning tuli samal hooajal HC Košice meeskonnaga Slovakkia meistriks.

Aastatel 2015–2018 mängis ta kolm hooaega KHL-is Bratislava Slovani ridades. Hooaegade 2016–17 ja 2017–18 lõpus mängis ta Slovakkia kõrgliiga klubis Banská Bystrica HC '05 ning tuli mõlemal hooajal klubiga Slovakkia meistriks.

Aastatel 2018–2020 mängis Skalický Tšehhi kõrgliigaklubis BK Mladá Boleslav.

2020. aasta aprillis sõlmis ta lepingu Soome kõrgliigaklubiga Lukko. 2021. aastal tuli ta Lukkoga Soome meistriks. Hooajal 2022/23 mängis ta Soome kõrgliigaklubis HC TPS. Seejärel naasis ta Mladá Boleslavi.

2015. aasta juunioride maailmameistrivõistlustel võitis Skalický Slovakkia kuni 20-aastaste koondisega juunioride maailmameistrivõistlustel pronksmedali. Slovakkia jäähokikoondise koosseisus on Skalický alates 2016. aastast osalenud neljadel maailmameistrivõistlustel (2016, 2017, 2018 ja 2021).

## Viited

## Välislingid
* Pavol Skalický hockeydb.com lehel
Hora Svaté Kateřiny

**Hora Svaté Kateřiny** (saksa keeles *Sankt Katharinaberg*) on linn Tšehhis Ústí maakonnas Mosti ringkonnas. Hora Svaté Kateřiny asub Maagimäestikus 645 meetri kõrgusel merepinnast. Linn asub Saksamaa piiri ääres, Mostist umbes 18 km loodes.

Hora Svaté Kateřiny paikneb merepinnast 645 meetri kõrgusel.

Asulat on esmamainitud 1480. aastal. Hora Svaté Kateřiny sai linnaõigused 1528. aastal.

Hora Svaté Kateřiny sai 2008. aastal vaheapeal kaotatud linnaõigused tagasi.

## Viited
Tarcisius

**Tarsicius**  või **Tarcisius**  oli 3. sajandil elanud varakristliku kiriku märter. Kõik, mis temast teada on, pärineb 4. sajandi teisel poolel paavstiks olnud Damasus I kirjutisest.

Ta on altaripoiste ja esimese armulaua läbiviijate kaitsepühak. 

## Ajalugu
Ainus informatsioon selle märtri kohta pärineb paavst Damasuse (366–384) koostatud luuletusest, kus teda võrreldakse diakon Püha Stepheniga ja öeldakse, et samamoodi nagu Stephen visati rahva poolt kividega surnuks, peksti ka Tarcisius sakramendi kandmise ajal rahvahulga poolt surnuks. 

Tarcisiuse kohta pole midagi muud kindlat teada. Kuna Damasus võrdleb teda Stepheniga, võis ta olla diakon; 6. sajandist pärit allikas teeb temast aga akolüüti.  Hiljem kujunenud legendi kohaselt oli Tarsicius noor poiss 3. sajandi Roomas ägedate tagakiusamiste ajal, tõenäoliselt keiser Valerianuse valitsusajal (253–259). Ühel päeval usaldati talle ülesanne viia läbi armulaud hukka mõistetud kristlastele.  Ta eelistas surma rahvahulga käes, selle asemel et anda neile sakrament, mida ta kandis.

## Austamine
Algselt maeti ta San Callisto katakombidesse.  Mõni aeg hiljem viidi tema reliikviad Rooma San Silvestro in Capite kirikusse. Tema pidupäeva tähistatakse 15. augustil; sellel päeval tähistatakse taevaminemise püha, mistõttu ei mainita teda pühakute kalendris.

## Pärand
Kanadas Quebecis asuva Saint-Tharcisiuse vald on nimetatud tema järgi , samuti Austrias Viinis Püha Stefanuse katedraalis asunud kell.

Pühaku José Sánchez del Río hüüdnimi oli "Tarcisius".

## Viited
Stráž nad Nežárkou

**Stráž nad Nežárkou** (saksa keeles *Platz an der Naser*) on linn Tšehhis Lõuna-Tšehhi maakonnas Jindřichův Hradeci ringkonnas. Stráž nad Nežárkou asub Nežárka jõe ääres, Austria piirist natuke rohkem kui 8,5 km kaugusel, Jindřichův Hradecist umbes 11 km edelas ja České Budějovicest ligikaudu 33 km idakirdes.

Asulat on esmamainitud 1284. aastal. Linnaõigused sai Stráž nad Nežárkou 1876. aastal.

## Viited
Jadwiga Emilewicz

**Jadwiga Katarzyna Emilewicz** (neiuna **Jadwiga Szyler**; sündinud 27. augustil 1974 Krakówis) on Poola poliitik, politoloog ja kultuurimänedžer. Ta oli aastatel 2018–2019 Poola ettevõtluse ja tehnoloogia minister. Aastatel 2019–2020 oli ta Poola arenguminister.

Ta sündis aastal 1974 Krakówis. Ta lõpetas aastal 1993 Kuningas Jan III Sobieski nimelise Lütseumi Krakówis. Aastal 1998 lõpetas ta Jagiełło ülikooli politoloogia alal. Aastal 2011 kaitses samas ülikoolis doktorikraadi.

27. novembril 2015 nimetati ta Poola ettevõtluse- ja tehnoloogiaministeeriumi asekantsleriks ja töötas kuni 2018. aastani, mil temast sai 9. jaanuaril 2018 Mateusz Morawiecki esimeses valitsuses Poola ettevõtluse ja tehnoloogia minister. Ta jäi ametisse ümberkorraldamisel arenguministeeriumiks järgmistel valimistel 2019. aastal ja pääses seega 15. novembril 2019 arenguministrina Mateusz Morawiecki teise valitsusse, kus ta oli 6. oktoobrini 2020. Lisaks oli ta 9. aprillist 2020 kuni 6. oktoobrini 2020 Poola asepeaminister.

## Isiklikku
Ta on abielus Marcin Emilewicziga, neil on kolm poega.
Zarina Dinoršojeva

**Zarina Musojevna Dinoršojeva** (tadžiki keeles Зарина Мусоевна Диноршоева; sündinud 24. septembril 1968 Dušanbes) on Tadžikistani filosoof ja orientalist, Muso Dinoršojevi tütar.

## Elulugu
Ta lõpetas 1990. aastal Tadžiki NSV Riikliku Ülikooli. 
; Töökohad
* 1990–1999 Tadžikistani Teaduste Akadeemia Filosoofia ja Õiguse Instituudi nooremteadur
* 1999–2010 Vene-Tadžiki (Slaavi) ülikooli filosoofia ja politoloogia kateedri õppejõud, vanemõppejõud, dotsent
2005. aastal kaitses ta doktoriväitekirja ja 2011. aastast valiti ta VTSÜ filosoofia ja politoloogia kateedri juhatajaks. Praegu töötab samas professorina.

## Teosed
*Мухаммад аль-Газали и его отношение к философии. - Душанбе, 2002;                          
*Курс лекций по истории религий: Учебное пособие. - Душанбе, 2004;                                
*Гражданская философия аль-Фараби. - Душанбе, 2006;                                                    
*Абу Хамид Мухаммад аль-Газали и его «Опровержение философов»//Газали М. Опровержение философов (в соавт.). - Душанбе, 2008;                                                 
*Курс лекций по философии: Учебное пособие. - Душанбе,2010.
*Курс лекций по философии: Учебное пособие. - Душанбе,2010.

## Tunnustus
* 2001 – Ismoili Somoni riiklik preemia

## Viited

## Välislingid

* VTSÜ filosoofia ja politoloogia kateeder
M3tard

**Ansambel M3tard** (loe Metard) on Eesti rokkbänd, mis alustas tegevust 2020. aasta märtsis. Ansamblisse kuulub viis liiget.

## Koosseis

* Vokaal ja kitarr *Rosangelika Todoruk*
* Basskitarr *Margo Merigan*
*
* Kitarr *Boriss Mironov*
* Trummid *Alfred Košljak*

## Diskograafia

* "Natuke mind", EP, 1. aprill 2021

## Viited

## Välislingid
* Ansambli Facebooki leht
Teleperformance

**Teleperformance** on Prantsuse päritolu rahvusvaheline ettevõte. Kõnekeskuste juhtpositsioonil maailmas on see alates 2017. aastast mitmekesine, lisades kliendisuhete mitmekanalilist haldamist, back-office funktsioonide allhanketeenuseid ja sotsiaalse meedia mõõdukust.

Kontsern annab tööd enam kui 383 000 inimesele ja saavutas 2020. aastal käivet 5,732 miljardit eurot. See on CAC 40-s noteeritud alates 2020. aasta juunist.

## Viited

## Välislingid
* Ettevõtte koduleht
Kruševo

**Kruševo** (makedoonia keeles *Крушево*, aromaani keeles *Crushuva*) on linn Põhja-Makedoonias. Kohalikus keeles tähendab nimetus 'pirnipuude kohta'. Asudes 1350 m kõrgusel merepinnast on see riigi kõrgeim ja Balkani riikide üks kõrgeimaid linnasid. Linn on Kruševo valla halduskeskus. Linn on ametlikult kakskeelne, seega on ka mõlemad linnanimed ametlikud. See asub vaatega Pelagonia piirkonnale, linnad Prilep ja Bitola asuvad vastavalt 33 km ja 53 km kaugusel.

## Vaata ka
* Kruševo vabariik

## Viited

## Välislingid
*
Pernod Ricard

**Pernod Ricard** on Prantsuse ettevõte, mis on spetsialiseerunud veinide ja kangete alkohoolsete jookide valmistamisele ja levitamisele. Oma sektori kaasliider Pernod Ricard asub Diageo taga ja Bacardí-Martini ees. Eelarveaastaks 2019-2020 ulatus kontserni käive 8448 miljoni euroni.

## Viited

## Välislingid
* Ettevõtte koduleht
Kruševo vabariik

**Kruševo vabariik** (bulgaaria ja makedoonia keeles *Крушевска Република*, aromaani keeles *Republica di Crushuva*) oli kümme päeva kestnud poliitiline üksus. Selle kuulutasid Kruševos 1903. aasta 3. augustil välja Makedoonia salajased mässajad. Samal ajal käis Osmanite riigi vastane Ilindeni-Preobrazhenie ülestõus. Bulgaaria ja Makedoonia narratiivide kohaselt oli see üks esimesi tänapäevaseid vabariike Balkanil.

## Vaata ka
*Makedoonia Sisemine Revolutsiooniline Organisatsioon
Sookoll ja sisalik

**"Sookoll ja sisalik"** on Aino Perviku lasteraamat nooremale ja keskmisele koolieale. 

## Sisu
Sookoll on muretu ja heasüdamlik sell, kellel asub rabas maja. Ta teeb kõik endast oleneva, et soos elavate loomakeste ja linnukeste elu oleks õnnelik. Sõpradeks on tal rabakukk, rabakana, rästik, sookurg ja konn. Ta korraldaks meeleldi oma elunägemise järgi ka loomade elu. Siis kohtab  sookoll kaunist kivisisalikku ja püüab teda haarata, aga kolli pihku jääb vaid sabaots. Sisalik kaob, kuid suur igatsus sisalikku  näha jääb ning paneb teda roopilli mängima. Igatsus muutub üha suuremaks ning sookoll läheb sisalikku otsima. Siis saab ta põdra käest sõrahoobi ja kaotab mälu. Soost metsa jõudes muutub südamlik olend tigedaks kolliks, viha aina suureneb ning koll muutub üha kurjemaks, unustades headuse, ilu ja omaenese mina. Sohu tagasi jõudes pole enam midagi järgi muretust ja heast sookollist. Tema head sõbrad aga tulevad ja aitavad tal taas leida tema oma mina.

Raamatus on rõhutatud isiksuse ja kodu seost ning mitmesuguste olendite erinemisvõimalust: paljalt erinev olek ei tee kedagi heaks ega halvaks. 

## Trükised ja lavastused
* 1986. aastal ilmus raamat kirjastuselt Eesti Raamat, illustraator oli Piret Raud.
* 2004. aastal ilmus kordustrükk. Väljaandja oli kirjastus Tiritamm, illustreerinud Piret Raud.
* 1992. aastal etendati lasteraamatut Eesti Riiklikus Nukuteatris, lavastaja oli Helle Laas, kunstnik Gunta Randla.
* 2011. aastal tegi jutustuse ainetel lavastuse Viljandi Laste- Ja Noorsooteatris REKY Kadri Paldra
Stellantis

**Stellantis N.V.** on rahvusvaheline autotööstuskontsern, mis asutati 16. jaanuaril 2021 Itaalia-Ameerika kontserni **[[Fiat Chrysler Automobiles]]** (FCA) ja Prantsuse kontserni **[[Groupe PSA]]** ühinemise tulemusena. See on müügimahult üks maailma suurimaid autotootjaid.

Kontserni juriidiline asukoht on Amsterdamis ning selle suhtes kohaldatakse Hollandi äriõigust, kuid peakorterid asuvad ka Prantsusmaal, Itaalias ja Ameerika Ühendriikides.

## Ajalugu ja strateegia
Ühinemine viidi lõpule 2021. aasta alguses eesmärgiga jagada arenduskulusid elektrifitseerimise ja autonoomse sõidu valdkonnas. Ehkki 2022. aastal välja kuulutatud plaan "Dare Forward 2030" nägi algselt ette 100% elektriautode (BEV) müüki Euroopas aastaks 2030, teatas kontserni juhtkond 2025. aastal plaanide korrigeerimisest. Oodatust madalama nõudluse ja puuduliku taristu tõttu on Stellantis võtnud suuna "Multi-Energy" strateegiale.

See strateegia põhineb neljal uuel STLA platvormil (Small, Medium, Large ja Frame), mis on projekteeritud nii, et samal koosteliinil saab toota nii täiselektrilisi, hübriid- kui ka sisepõlemismootoriga mudeleid. See võimaldab kontsernil kiiresti reageerida turu muudatustele, toodes vajadusel rohkem bensiinimootoriga mudeleid, kui elektriautode müük langeb.

2024. aastal laiendas Stellantis oma haaret, luues strateegilise partnerluse Hiina elektriautode tootjaga **Leapmotor**, mis võimaldab kontsernil pakkuda odavamaid elektriautosid ka Euroopa turul.

## Automargid
Stellantise kontsern haldab 14 (koos Leapmotoriga 15) automarki, mis on jaotatud päritolu ja turusegmendi järgi:

* **Prantsuse margid:** Citroën, DS Automobiles, Peugeot.
* **Itaalia margid:** Abarth, Alfa Romeo, Fiat, Lancia, Maserati.
* **USA margid:** Chrysler, Dodge, Jeep, RAM.
* **Saksa/Briti margid:** Opel, Vauxhall.
* **Hiina partnerlus:** Leapmotor (rahvusvaheline turustusõigus).

## Juhtimine
Pärast Carlos Tavarese lahkumist 2025. aastal on kontserni juhtimine liikunud pragmaatilisema kursi poole, mida toetavad nõukogu esimees John Elkann ja uus tegevjuhtkond. Fookus on suunatud tootmisliinide paindlikkusele ja kulude optimeerimisele, et püsida konkurentsis Hiina autotootjatega.

## Finantsid
2024. aasta majandusaasta aruande kohaselt oli kontserni käive 189,5 miljardit eurot ja puhaskasum 18,6 miljardit eurot, mis kinnitab Stellantise positsiooni ühe kasumlikuma autotootjana maailmas.

## Välislingid
* Ettevõtte ametlik koduleht
Robert Rosén

**Robert Rosén** (sündinud 25. juunil 1987 Alvestas) on Rootsi jäähokimängija, kes mängib keskründajana Rootsi kõrgliiga klubis Växjö Lakers.

Växjö Lakersi meeskonnas debüteeris ta Rootsi esiliigas hooajal 2005–06.

Rootsi kõrgliigas mängis ta esimest korda hooajal 2010–11 Modo Hockey ridades. Hooajal 2011–12 mängis Rootsi kõrgliiga klubis AIK ning oli sel hooajal Rootsi kõrgliiga resultatiivseim mängija (21+39).

Lakersi meeskonnas mängis Rosén taas aastatel 2012–2018. Aastatel 2015 ja 2018 tuli ta Lakersiga Rootsi meistriks.

Aastatel 2018–2020 mängis ta kaks hooaega KHL-i klubis HK Sotši.

2020. aasta mais naasis ta jällegi Lakersi, sõlmides klubiga kolmeaastase lepingu. 2021. aastal tuli ta Lakersiga kolmandat korda Rootsi meistriks.

Rootsi jäähokikoondise koosseisus osales Rosén 2016. aasta maailmameistrivõistlustel.

## Välislingid
* Robert Rosén hockeydb.com lehel